ร้านเล็กๆ หาไม่ยาก อยู่ใน Star Avenue ติดสถานีขนส่งอาเขต เมนูเค้กมีไม่มาก ราคาสมเหตุสมผลเพราะทำออกมาค่อนข้างดีเลยทีเดียว

เจ้าของร้านแนะนำ: เค้กมะพร้าว
ตอนชิมคำแรกรู้สึกว่าเนื้อเค้กแน่นไปนิดนึงและค่อนข้างจืด แต่พอลองทานพร้อมกับไส้ครีมมะพร้าวแล้วรสชาติออกมาพอดีมากและหอมมาก ครีมเบาๆ ทานได้เรื่อยๆ ไม่เลี่ยน แต่ทางที่ดี หาเพื่อนมาทานด้วยอีกซักคนจะพอดีมากเพราะเค้กชิ้นโตทีเดียว

นมคาราเมลปั่น หอมคาราเมลมาก และไม่หวาน การตกแต่งก็ดูดี ถือว่าเป็นอีกร้านที่ทำเมนูขนมและเครื่องดื่มออกมาได้ดูดีและรสชาติกำลังพอดี เหมาะกับคนที่ไม่ชอบรสหวานจัด

นอกจากเมนูเค้ก บราวนี่ ชูว์ครีมแล้ว ที่นี่ยังมีช็อคโแล็ตจากเบลเยียม ชิ้นจุ๋มจิ๋มน่ารัก สนนราคาชิ้นละ 25 บาทด้วยจ้า